Den franske forfatning af 4. oktober 1958 er på nuværende tidspunkt Frankrigs forfatning. Den består af 16 kapitler, der er underinddelt i et antal artikler, der definerer Frankrig som nation, landets ledelse og dets forhold til omverdenen.  Historie Konstitutionen er som navnet siger trådt i kraft 4. oktober 1958. Den er siden blevet modificeret 24 gange, senest ved lov nr 2008-724 af 23 juli 2008.  Indledning Det franske folk erklærer højtideligt sin tilslutning til menneskerettighederne og princippet om national suverænitet, som de er defineret i henhold til deklarationen af 1789, bekræftet ved konstitutionen af 1946 og ved Charte de l’environnement i 2004. Som en konsekvens af disse principper og af folkets frie ret til selvbestemmelse, tilbyder republikken at oversøiske territorier, der udtrykker vilje til, at efterleve disse normer baseret på et fælles ideal om om frihed, lighed og broderskab i lyset af deres demokratiske udvikling, kan tilslutte sig republikken.  Artikel I Frankrig er en udelelig, sekulær, demokratisk og social republik. Den garanterer alle sine borgere lighed for loven, uanset oprindelse, race eller religion. Den respekterer alle trosretninger. Organisationen af republikken er decentral. Loven garanterer lige adgang for mænd og kvinder til at stille op til valg og til at varetage professionelle og samfundsmæssige embeder.  Kapitler Herunder følger en oversigt over de vigtigste stikord til kapitlerne og enkelte udvalgte artikler